9 เคล็ดกับการใช้เงิน สำหรับคนอายุเริ่มต้นด้วยเลข 2
ช่วงอายุ 20-29 ปี ถือเป็นวัยที่เริ่มมีความกังวลในชีวิต นอกจากเรื่องการค้นหาความเป็นตัวเอง
17 ก.พ. 2558

ช่วงอายุ 20-29 ปี ถือเป็นวัยที่เริ่มมีความกังวลในชีวิต นอกจากเรื่องการค้นหาความเป็นตัวเอง 
และการงานอาชีพแล้ว เรื่องการเงินก็ถือเป็นอีกสิ่งที่สร้างความปวดหัวให้แก่คนในช่วงอายุดังกล่าว โดยเฉพาะผู้ที่อยากมีอิสระและพึ่งพาตัวเองได้ทั้งในเรื่องการใช้ชีวิตและการเงิน
หากคุณคือบุคคลในกลุ่มนี้...อย่าเครียดไป! เรามีเคล็ดลับในเรื่องการเงินสำหรับคนอายุ 20-29 ปีมาฝากกัน
1. เก็บออมตั้งแต่เด็กเป็นเรื่องที่พูดง่ายแต่ทำยาก แต่มันคือเรื่องจริงที่ว่า เวลา เป็นสิ่งที่สำคัญที่สุดในการออมเงิน หากคุณอยู่ในช่วงอายุนี้ คุณมีทั้งเวลาและรายได้ ดังนั้น การออมเงินยิ่งมาก ก็ยิ่งเป็นผลดีกับตัวคุณในอนาคต ยิ่งคุณเริ่มการออมเงินเร็วเท่าไหร่ เวลาจะช่วยทวีคูณเงินออมของคุณนั่นเอง
2. อยู่ให้ติดบ้านคนในช่วงอายุนี้มักมีไลฟ์สไตล์ที่ชอบออกไปพบปะสังสรรค์นอกบ้าน หรือต้องการย้ายออกไปอยู่คนเดียว แต่ไลฟ์สไตล์ดังกล่าวอาจทำให้คุณเจ็บปวดกับค่าใช้จ่ายที่ตามมาได้ ไหนจะค่าเช่าคอนโด ค่าน้ำค่าไฟ ค่าของใช้ในบ้าน ค่าอาหารราคาแพง ฯลฯ ฉะนั้น หากบ้านคุณไม่ได้อยู่ไกลจากที่ทำงานเกินไป การอยู่บ้านกับครอบครัวก็ไม่ได้เป็นเรื่องเลวร้าย และเป็นการประหยัดเงินคุณได้ไม่น้อยเลย
3. เปลี่ยนการใช้ชีวิตหากคุณเป็นคนใช้ชีวิตแบบเรียบง่ายให้มีความสุขได้ คุณจะสามารถเปลี่ยนแปลงการใช้ชีวิตให้เป็นไปทางไหนก็ได้ บุคคลรอบตัวคุณก็เป็นส่วนสำคัญที่มีอิทธิพลต่อความคิดของคุณ คุณจึงควรเลือกอยู่กับคนที่ช่วยจุนเจือแผนในชีวิตคุณให้เป็นจริงได้
4. ใช้จ่ายให้น้อยกว่ารายรับไม่เป็นผลดีแน่ๆ หากคุณใช้จ่ายเกินกว่ารายได้ หลายคนอาจจะใช้เงินแบบเดือนชนเดือน ไม่เหลือเงินเก็บเพราะจ่ายไปกับของที่ไม่จำเป็นต่างๆ ระหว่างเดือน ซึ่งเป็นพฤติกรรมการใช้เงินแบบผิดๆ ไม่ว่าคุณจะเป็นเศรษฐีหรือมีฐานะพอกินพอใช้ ก็สร้างความมั่นคงทางการเงินได้ หากมีรายจ่ายน้อยกว่ารายรับ
5. ตั้งงบประมาณการใช้เงินอยากใช้เงินอย่างมีประสิทธิภาพ คุณควรวางแผนงบประมาณการใช้จ่ายในช่วงเวลาต่างๆ ผู้เชี่ยวชาญด้านการเงินเสนอแผนงบประมาณแบบ ‘50-30-20’ ซึ่งหมายถึง 50% ของรายรับควรถูกใช้กับค่าใช้จ่ายเกี่ยวกับค่าเช่า ค่าน้ำค่าไฟ และสิ่งจำเป็นต่างๆ อีก 30% จ่ายไปกับสิ่งอื่นๆ ตามใจคุณ และอีก 20% เก็บเป็นเงินออม
6. แยกบัญชีเงินเก็บออกจากบัญชีใช้จ่ายทันทีที่คุณได้เงินเดือน ให้แยกเงิน 20% ออกไปใส่ในบัญชีออมทันที และพยายามใช้จ่ายกับ 80% ที่เหลือแทน ด้วยวิธีนี้ คุณจะมั่นใจได้ว่าคุณมีเงินเก็บที่แน่นอนในแต่ละเดือน
7. เปิดบัญชีออมทรัพย์บัญชีออมทรัพย์เป็นบัญชีที่มีเงือนไขในการเปิดน้อยที่สุดเมื่อเทียบกับบัญชีอื่นๆ ของธนาคาร แถมเป็นบัญชีที่ไม่มีค่าใช้จ่ายตามมาด้วย แม้ว่าดอกเบี้ยเงินฝากจะไม่ได้สูงเท่าการลงทุนประเภทอื่นๆ แต่บัญชีออมทรัพย์ก็แทบไม่มีความเสี่ยงใดๆ จึงไม่เสียหายอะไรหากคุณจะฝากเงินในบัญชีประเภทนี้
8. ลงทุนการลงทุนในตลาดหุ้นและกองทุนรวมเป็นเรื่องไม่ยากและไม่จำเป็นต้องใช้เงินมาก คุณอาจจะลงทุนระยะยาวเพื่อลดความเสี่ยงกับกองทุนหุ้นรวมระยะยาว (LTF) หรือกองทุนรวมเพื่อการเลี้ยงชีพ (RMF) และอาจนำไปเป็นสิทธิพิเศษทางภาษีได้อีกด้วย ทั้งนี้ คุณควรศึกษาให้ดีก่อนตัดสินใจลงทุนด้วย
9. ซื้อประกันในวัย 20-29 ปี หลายคนคงมีรถไว้ในครอบครองแล้ว และแน่นอนว่าความเสี่ยงของการเกิดอุบัติเหตุอันนำมาซึ่งค่าใช้จ่ายจำนวนมากนั้นสามารถกระทบแผนทางการเงินที่คุณวางไว้ได้ ดังนั้นการทำประกันรถยนต์ถือเป็นตัวเลือกที่ควรพิจารณาอยู่ไม่น้อย
เคล็ดลับการใช้เงินทั้ง 9 อย่างที่กล่าวมานั้นเป็นสิ่งที่ทำได้ไม่ยากหากคุณตั้งใจที่จะสร้างวินัยทางการเงินคุณสามารถติดตามเคล็ดลับการใช้เงินตามสูตรอื่นๆ ได้ที่ MoneyGuru ครับ